SACUL CU GLUME… (XXX)

SACUL CU GLUME… (XXX)

„RĂUTĂȚI” DESPRE O PROFESIE ONORABILĂ, CEA DE MEDIC…

Doctorul mi-a dat şase luni de trăit, dar când a văzut că nu pot să-i plătesc onorariul, mi-a mai dat şase. – Walter Matthau

***

Mă duc la Boston să-mi văd doctorul. E un om foarte bolnav. – Fred Allen

***

Moartea naturală survine când mori singur, fără ajutorul unui medic. – Mark Twain

***

Din toată suflarea omenească, medicii sunt cei mai fericiţi; lumea le trâmbiţează izbânzile, pământul le acoperă greşelile. – Francis Quarles (1592-1644)

***

Singura diferenţă dintre medici şi avocaţi este că avocaţii doar te jefuiesc, pe când medicii te jefuiesc şi te mai şi omoară. – A. P. Cehov (1860-1904)

***

Când medicii din Los Angeles au intrat în grevă în 1976, rata mortalităţii din oraş a scăzut cu 18%. – Ross Bergman

***

Operaţia a fost un succes deplin, dar pacientul a murit din altă cauză. – John Chiene

***

Vai de medicul care nu poate prescrie un tratament costisitor unui pacient bogat. – Sydney Tremayne

***

Cum se face că poţi să descifrezi întotdeauna nota de plată a medicului, dar niciodată reţeta? – Finley Peter Dunne (1867-1936)

***

Fiecare om care se simte bine e de fapt un bolnav care se neglijează. – Jules Romains (1885 – 1972)

***

Fluierul piciorului este un dispozitiv de găsire a mobilierului pe întuneric. – Colin Bowles

***

Caria e acel mic orificiu dintr-o măsea a copilului tău pentru a cărei umplere e nevoie de foarte mulţi dolari. – Bill Dodds

***

Nu mai e deloc pasiune în relația cu soția mea, se plânge un tip unui prieten.

-De ce nu încerci să aduci puțin mister și intrigă în viață ta printr-o relație extraconjugală?

-Dar dacă află soția mea?

-Fii serios, trăim în vremuri moderne! Du-te și-i spune și ei asta!

Întors acasă la nevastă își ia inimă în dinți și îi spune:

-Draga mea, m-am gândit că o relație extraconjugală ne-ar putea apropia.

-Las-o baltă, spuse soția. Am încercat și n-a mers!

***

O actriță de la Hollywood povestește unei proaspete cunoștințe, venite în vizită, cum s-a cunoscut cu un regizor celebru…

– Chiar din primele momente, mi-a spus: „Dacă mă asculți și faci exact ce-ți spun, îți garantez, draga mea, că în maximum un an vei avea un Oscar”.

– Și?

– Și chiar așa a fost.

Apoi se întoarce și strigă:

– Oscar, fii cuminte, nu-ți mai băga degetele în nas!

***

M-am lăsat în genunchi în fața prietenei mele blonde și i-am spus:

-Iubito, ai vrea să-mi porți numele?

-Nu, a răspuns ea. Nu mi-ar plăcea să mă cheme Costel.

***

La Radio Erevan, un ascultător întreabă:

-Ce este un „titlu onorific”?

Radio Erevan răspunde:

-Titlu onorific este atunci când soția spune: „Soțul meu este capul familiei”.

***

Două blonde:

-Dragă, spune și tu, nu e viața asta groaznică? Ori de câte ori dau și eu de un bărbat cumsecade, descopăr că fie el e însurat, fie eu sunt măritată.

Contents